section_heading: Radnja
paragraph_text: U programu se pojavljuju i tri mentorice: Sanda (Nela Kocsis), Danijela (Marijana Mikulić) i Patricija (Ana Vilenica), koje rade s djevojkama na zadacima i ocjenjuju njihov rad. Međutim, svaka od ovih žena krije tajne svog privatnog života. Sanda je urednica magazina Estrada i njezin brak s primarijusom Gagrom je pred raspadom. Danijela je pjevačka zvijezda Balkana, pravi se bezosjećajnom i beskrupuloznom, međutim to je njezina sušta suprotnost. Zapravo vapi za ljubavlju. Patricija je bivša klizačica, manekenka i voditeljica. Udajom za patrijarhalnog, dominantnog i pomalo nasilnog nogometaša, točnije kriminalca Zorana, zapostavlja svoju karijeru. Nakon duži niz godina u nesretnom braku moli Ružu da joj pomogne vratiti se na estradu. Pritom ostavlja Zorana, s čim se ovaj ne može pomiriti. Međutim, saznaje da je trudna. Sve se mjenja kad upoznaje Majinog trenera hokeja Aljošu (Amar Bukvić).